Държавен вестник, бр. 26, 2008 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  26
(2) Устройствата за защита от пренапреже-
ния удовлетворяват изискванията на Наредба
№ 3 за устройството на електрическите уредби
и електропроводните линии.
Чл. 273. Системите за защита от пренапре-
жения се комплектуват със следната техничес-
ка документация:
1. екзекутивен проект за защитната инста-
лация, съгласуван с преносното/разпределител-
ното предприятие и с органите за пожарна и
аварийна безопасност;
2. протоколи за изпитване на вентилните
отводи до и след монтажа им;
3. протоколи за монтиране на тръбните от-
води;
4. протоколи за измерването на преходното
съпротивление на заземленията на защитните
устройства.
Чл. 274. Предприятията, които експлоати-
рат защитните устройства, разполагат с акту-
ални схеми и данни за:
1. разположението на вентилните, тръбните
и искровите отводи (тип на отвода, разстояние
по ошиновката от вентилните отводи до защи-
таваните електрически съоръжения—силовите
и измервателните трансформатори, разедини-
телите и др.);
2. заземителните съпротивления на стълбо-
вете, на които са монтирани мълниезащитни
устройства;
3. специфичното електрическо съпротивле-
ние на почвата в близост до подстанциите и по
трасето на линиите на територията на електри-
ческите уредби;
4. пресичането на въздушните електропро-
води с други електропроводни и съобщителни
линии, отклонения от въздушни мрежи, поло-
жени кабели и др.;
5. степента на замърсяване на изолацията на
електрическите уредби и електропроводите.
Чл. 275. (1) Проверка с демонтиране на
тръбните отводи, които през зимния период
се оставят включени, се извършва един път
на три години.
(2) Върхова ревизия без демонтиране на тръб-
ните отводи в зоните с интензивно замърсяване
се извършва по местна инструкция.
(3) След преминаване на гръмотевичния
сезон задействалите отводи се подлагат на из-
вънредна проверка след демонтиране.
Чл. 276. (1) Средствата за защита от пренап-
режения се проверяват всяка година преди нас-
тъпване на гръмотевичния сезон.
(2) Вентилните отводи за защита на въртя-
щи се машини задължително се изпитват еже-
годно.
Чл. 277. При профилактични изпитвания на
вентилните отводи се извършва:
1. измерване на съпротивлението на отводи-
те с мегаомметър за 2500 V—един път на три
години и при ремонт на съоръжението, към
което е включен отводът; оценката за състоя-
нието на отвода се извършва чрез съпоставяне
на стойността на съпротивлението с резултати-
те от предишните измервания;
2. измерване на тока на проводимостта при
прилагане на постоянно напрежение; измерва-
нията се извършват за всички отводи един път
на 3 години, а също и след разместването им
или след основен ремонт; извънредни измерва-
ния се извършват и в случаите, когато измерва-
нията с мегаомметър показват значително—
30 % и повече, изменение на съпротивлението
на отвода;
3. измерване на пробивното напрежение на
искровите междини при промишлена честота—
един път на шест години.
Чл. 278. Оглед на тръбните отводи, мълние-
защитните въжета и линейната изолация се
извършва от земята при:
1. всеки пореден обход на ВЕ;
2. изключване на ВЕ или при задействане на
устройството за АПВ след гръмотевична буря,
ако има съмнение за пробив в изолацията—зем-
но съединение.
Чл. 279. Оглед на средствата за защита от
пренапрежения на електрически уредби се из-
вършва:
1. в подстанции с дежурен персонал—по време
на поредния обход, а също и след гръмотевична
буря, причинила трайно земно съединение;
2. в подстанции без постоянен дежурен пер-
сонал—при огледа на всички съоръжения.
Чл. 280. Тръбните отводи, монтирани на
изводите в подстанциите, се оглеждат от дежур-
ния персонал периодично заедно с основните
съоръжения, а също и след гръмотевична буря
в района на подстанцията.
Чл. 281. (1) В мрежи, които работят с ком-
пенсация на капацитивните токове, се допуска
напрежение на несиметрия не по-голямо от
0,75 % от фазното напрежение.
(2) При нормален режим без земно съедине-
ние се допуска напрежение спрямо земя на звезд-
ния център на мрежата, ненадвишаващо:
1. продължително време—15 % от фазното
напрежение;
2. за един час—30 % от фазното напрежение.
(3) Намаляването на напрежението на неси-
метрия и напрежението спрямо земя на звезд-
ния център се постига чрез изравняване на ка-
пацитетите на фазите спрямо земя.
Чл. 282. Не се допуска изключване на дъго-
гасителните реактори при земно съединение в
мрежата.
Чл. 283. Ръководителите на предприятията,
които се захранват от мрежа с компенсация на
капацитивните токове, незабавно уведомяват
оперативния персонал на електроенергийната
система за измененията в конфигурацията на
собствените си мрежи, за да се пренастроят
своевременно дъгогасителните реактори.